《重游宝雨寺》
宋代·李复

题墨暗颓垣，峥嵘岁序迁。
旧僧霜发满，老柏瘦根穿。
客少庭多草，村饥供乏钱。
重来犹晚暑，清盥挹寒泉。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。